ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1998 για την αναπροσαρμογή των διορθωτικών συντελεστών που εφαρμόζονται από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1997 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες [κοινοποιηθείσα υπό τον αριθμό Ε(1998) 1663] (98/438/ΕΚ, ΕΚΑΧ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1) και τροποποιήθηκαν τελευταία από τον κανονισμό (ΕΚΑΧ, ΕΚ, Ευρατόμ) αριθ. 2591/97 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚ, ΕΚΑΧ, Ευρατόμ) αριθ. 501/98 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται, από την 1η Ιουλίου 1997, στις αποδοχές που καταβάλλονται στο νόμισμα της χώρας υπηρεσίας στους υπαλλήλους που είναι τοποθετημένοι σε τρίτες χώρες 7

ότι, κατά τη διάρκεια των τελευταίων μηνών, η Επιτροπή προέβη σε διάφορες αναπροσαρμογές αυτών των διορθωτικών συντελεστών (4), σύμφωνα με το άρθρο 13 του παραρτήματος Χ του κανονισμού υπηρεσιακής κατάστασης 7

ότι ενδείκνυται να αναπροσαρμοστούν, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης, από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1997, ορισμένοι από αυτούς τους διορθωτικούς συντελεστές, δεδομένου ότι σύμφωνα με τα στατιστικά δεδομένα που ευρίσκονται στη διάθεση της Επιτροπής, η διακύμανση του κόστους ζωής, υπολογιζόμενη με το διορθωτικό συντελεστή και την αντίστοιχη τιμή συναλλάγματος, απεδείχθη, για ορισμένες τρίτες χώρες, μεγαλύτερη από 5 % από τον τελευταίο προσδιορισμό τους ή την τελευταία αναπροσαρμογή τους,

ΑΠΟΦΑΣΙΖΕΙ:

Άρθρο μόνο

Με έναρξη ισχύος την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1997, οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες, οι οποίοι καταβάλλονται στο νόμισμα της χώρας υπηρεσίας, προσαρμόζονται όπως ορίζεται στο παράρτημα.

Οι τιμές συναλλάγματος που χρησιμοποιούνται για τον υπολογισμό αυτών των αποδοχών είναι εκείνες που χρησιμοποιούνται για την εκτέλεση του συνολικού προϋπολογισμού των Ευρωπαϊκών Κοινοτήτων για το μήνα που προηγείται των ημερομηνιών που αναφέρονται στο πρώτο εδάφιο.

Βρυξέλλες, 30 Ιουνίου 1998.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ L 56 της 4. 3. 1968, σ. 1.

(2) ΕΕ L 351 της 23. 12. 1997, σ. 1.

(3) ΕΕ L 63 της 4. 3. 1998, σ. 1.

(4) ΕΕ L 343 της 13. 12. 1997, σ. 27.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 για το διορισμό ενός τακτικού μέλους και δύο αναπληρωματικών μελών της συμβουλευτικής επιτροπής για την κατάρτιση των μαιών (98/C 222/07)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη, την απόφαση 80/156/ΕΟΚ του Συμβουλίου, της 21ης Ιανουαρίου 1980, για τη σύσταση συμβουλευτικής επιτροπής για την κατάρτιση των μαιών (1), και ιδίως τα άρθρα 3 και 4,

Εκτιμώντας:

ότι, με την απόφασή του της 23ης Οκτωβρίου 1995 (2), το Συμβούλιο διόρισε την κυρία GREENWOOD και την κυρία McGINLEY ως αναπληρωματικά μέλη της συμβουλευτικής επιτροπής για περίοδο που λήγει στις 22 Οκτωβρίου 1998 7

ότι, με την απόφασή του της 11ης Μαρτίου 1996 (3), το Συμβούλιο διόρισε την κυρία McCORMICK ως τακτικό μέλος της επιτροπής αυτής για την περίοδο που λήγει στις 22 Οκτωβρίου 1998 7

ότι η βρετανική κυβέρνηση όρισε την κυρία McCORMICK, την κυρία McGINLEY και την κυρία SILVERTON σε αντικατάσταση, αντίστοιχα, της κυρίας GREENWOOD, της κυρίας McCORMICK και της κυρίας McGINLEY,

ΑΠΟΦΑΣΙΖΕΙ:

Άρθρο 1

Η κυρία Mary McGINLEY διορίζεται τακτικό μέλος της συμβουλευτικής επιτροπής για την κατάρτιση των μαιών, σε αντικατάσταση της κυρίας McCORMICK και για το υπόλοιπο της θητείας της, δηλαδή έως τις 22 Οκτωβρίου 1998.

Άρθρο 2

Η κυρία Catherine McCORMICK και η κυρία Louise SILVERTON διορίζονται αναπληρωματικά μέλη της συμβουλευτικής επιτροπής για την κατάρτιση των μαιών, σε αντικατάσταση της κυρίας GREENWOOD και της κυρίας McGINLEY, αντίστοιχα, και για το υπόλοιπο της θητείας των, δηλαδή έως τις 22 Οκτωβρίου 1998.

Λουξεμβούργο, 29 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 33 της 11.2.1980, σ. 13.

(2) ΕΕ C 292 της 7.11.1995, σ. 2.

(3) ΕΕ C 99 της 2.4.1996, σ. 3.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουνίου 1998 για την κατάργηση της απόφασης 97/216/ΕΚ για μέτρα προστασίας της κλασικής πανώλης των χοίρων στις Κάτω Χώρες [κοινοποιηθείσα υπό τον αριθμό Ε(1998) 1780] (Κείμενο που παρουσιάζει ενδιαφέρον για τον ΕΟΧ) (98/412/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι στις Κάτω Χώρες εκδηλώθηκαν κρούσματα κλασικής πανώλης των χοίρων 7

ότι οι Κάτω Χώρες έχουν λάβει μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι, ως αποτέλεσμα της κατάστασης της νόσου, η Επιτροπή εξέδωσε την απόφαση 97/216/ΕΚ (4) για προστατευτικά μέτρα που αφορούν την κλασική πανώλη των χοίρων στις Κάτω Χώρες και για την κατάργηση της απόφασης 97/122/ΕΚ 7

ότι η απόφαση 97/216/ΕΚ τροποποιήθηκε από την απόφαση 98/226/ΕΚ (5), η οποία τροποποιήθηκε από την απόφαση 98/338/ΕΚ (6) 7

ότι οι ολλανδικές αρχές ενημέρωσαν τη μόνιμη κτηνιατρική επιτροπή για τα μέτρα που ενέκριναν οι Κάτω Χώρες για τη βελτίωση του ελέγχου της διακίνησης των χοίρων 7

ότι ως αποτέλεσμα της ευνοϊκής εξέλιξης της νόσου, είναι αναγκαίο να καταργηθεί η απόφαση 97/216/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 97/216/ΕΚ καταργείται.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές κατά τρόπο ώστε να συμμορφωθούν προς την παρούσα απόφαση. Ενημερώνουν αμέσως σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 26 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 29.

(2) ΕΕ L 62 της 15. 3. 1993, σ. 49.

(3) ΕΕ L 47 της 21. 2. 1980, σ. 11.

(4) ΕΕ L 87 της 2. 4. 1997, σ. 24.

(5) ΕΕ L 85 της 20. 3. 1998, σ. 34.

(6) ΕΕ L 148 της 19. 5. 1998, σ. 41.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Ιουνίου 1998 για το διορισμό μέλους της Επιτροπής των Περιφερειών (98/383/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 A,

τις αποφάσεις του Συμβουλίου της 26ης Ιανουαρίου 1998 (1) για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι, με την παραίτηση του Λόρδου Peter Bowness, η οποία γνωστοποιήθηκε στο Συμβούλιο στις 8 Μαΐου 1998, έχει κενωθεί μια θέση τακτικού μέλους της Επιτροπής των Περιφερειών,

Έχοντας υπόψη την πρόταση της βρετανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Joan Hanham διορίζεται τακτικό μέλος της Επιτροπής των Περιφερειών, εις αντικατάστασιν του Λόρδου Peter Bowness, για το υπόλοιπο της θητείας του, δηλαδή έως τις 25 Ιανουαρίου 2002.

Λουξεμβούργο, 8 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 28 της 4. 2. 1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Δεκεμβρίου 1997 σχετικά με τη σύναψη συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (98/333/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύθηκε εξ ονόματος της Ευρωπαϊκής Κοινότητας συμφωνία για το εμπόριο κλωστοϋφαντουργικών προϊόντων με την Πρώην Γιουγκοσλαβική Δημοκρατία της Μακεδονίας 7

ότι η εν λόγω συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται η συμφωνία για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας.

Το κείμενο της συμφωνίας επισυνάπεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 17 παράγραφος 1 της συμφωνίας (1).

Βρυξέλλες, 8 Δεκεμβρίου 1997.

Για το Συμβούλιο

Ο Πρόεδρος

J. POOS

(1) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1998 για την τροποποίηση της απόφασης 92/469/ΕΟΚ σχετικά με την έγκριση μεθόδων ταξινόμησης των σφαγίων χοίρων στη Δανία (Το κείμενο στη δανική γλώσσα είναι το μόνο αυθεντικό) (98/283/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι η Επιτροπή, με την απόφαση 92/469/ΕΟΚ (3), όπως τροποποιήθηκε τελευταία από την απόφαση 96/551/ΕΚ (4), ενέκρινε διαφορετικές μεθόδους για την ταξινόμηση σφαγίων χοίρων στη Δανία 7

ότι η χρήση του νέου τύπου για τον υπολογισμό της περιεκτικότητας των σφαγίων σε άπαχο κρέας που εισήχθη από την τελευταία τροποποίηση της απόφασης 92/469/ΕΟΚ όσον αφορά τη μέθοδο «UNIFOM» αποδείχθηκε ανεπαρκής σχετικά με την ακρίβεια των εκτιμήσεων 7 ότι, συνεπώς, πρέπει να επιτραπεί η χρήση ενός σωστού τύπου 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο τμήμα 3 του παραρτήματος της απόφασης 92/469/ΕΟΚ, ο τύπος που περιλαμβάνεται στο σημείο 3 αντικαθίσταται από τον ακόλουθο τύπο:

«^y = 68,386166 - 0,1240656 x1 - 0,8717984 x2 + 0,1088299 x3».

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 8 Απριλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 301 της 20. 11. 1984, σ. 1.

(2) ΕΕ L 320 της 22. 12. 1993, σ. 5.

(3) ΕΕ L 265 της 11. 9. 1992, σ. 39.

(4) ΕΕ L 236 της 18. 9. 1996, σ. 49.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Οκτωβρίου 1997 σχετικά με τη σύναψη, εξ ονόματος της Κοινότητας, της σύμβασης για την προστασία του θαλάσσιου περιβάλλοντος του Βορειοανατολικού Ατλαντικού (98/249/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ρ παράγραφος 1, σε συνδυασμό με το άρθρο 228 παράγραφοι 2 και 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η Επιτροπή συμμετέσχε εξ ονόματος της Κοινότητας στη διαπραγμάτευση της σύμβασης για την προστασία του θαλάσσιου περιβάλλοντος του Βορειοανατολικού Ατλαντικού 7

ότι η σύμβαση αυτή υπεγράφη εξ ονόματος της Κοινότητας στις 22 Σεπτεμβρίου 1992 7

ότι η εν λόγω σύμβαση αποσκοπεί στην πρόληψη και την εξάλειψη της ρύπανσης και στην προστασία της θάλασσας από τα δυσμενή αποτελέσματα των δραστηριοτήτων του ανθρώπου 7

ότι η Κοινότητα έχει λάβει μέτρα στον τομέα που καλύπτει η σύμβαση και ότι πρέπει, συνεπώς, στα θέματα αυτά να δεσμευθεί διεθνώς 7 ότι, ως εκ τούτου, η δράση της αποτελεί απαραίτητο συμπλήρωμα των ενεργειών που αναλαμβάνουν τα άμεσα ενδιαφερόμενα κράτη μέλη και ότι η συμμετοχή της στη σύμβαση κρίνεται σύμφωνη με την αρχή της επικουρικότητας 7

ότι, βάσει του άρθρου 130 Π της συνθήκης, η περιβαλλοντική πολιτική της Κοινότητας συμβάλλει στην επίτευξη των στόχων που αφορούν τη διατήρηση, την προστασία και τη βελτίωση της ποιότητας του περιβάλλοντος, την προστασία της υγείας του ανθρώπου και τη συνετή και ορθολογική χρήση των φυσικών πόρων 7 ότι, εξάλλου, η Κοινότητα και τα κράτη μέλη συνεργάζονται, στα πλαίσια των αντίστοιχων αρμοδιοτήτων τους, με τις τρίτες χώρες και τους αρμόδιους διεθνείς οργανισμούς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται εξ ονόματος της Ευρωπαϊκής Κοινότητας η σύμβαση για την προστασία του θαλάσσιου περιβάλλοντος του Βορειοανατολικού Ατλαντικού, που υπογράφηκε στο Παρίσι στις 22 Σεπτεμβρίου 1992.

Το κείμενο της σύμβασης επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου αναλαμβάνει να ορίσει το ή τα πρόσωπα που είναι εξουσιοδοτημένα να καταθέσουν στην κυβέρνηση της Γαλλικής Δημοκρατίας το έγγραφο έγκρισης σύμφωνα με τις διατάξεις του άρθρου 26 της σύμβασης.

Άρθρο 3

Η Επιτροπή εκπροσωπεί την Κοινότητα, όσον αφορά θέματα κοινοτικής αρμοδιότητας, στην επιτροπή που καταρτίζεται δυνάμει του άρθρου 10 της σύμβασης.

Λουξεμβούργο, 7 Οκτωβρίου 1997.

Για το Συμβούλιο

Ο Πρόεδρος

J.-C. JUNCKER

(1) ΕΕ C 89 της 10.4.1995, σ. 199.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1998 για τροποποίηση της απόφασης 94/650/ΕΚ για την οργάνωση προσωρινής πειραματικής προσπάθειας για τη διάθεση σπόρων προς σπορά χύμα στον τελικό καταναλωτή (Κείμενο που παρουσιάζει ενδιαφέρον για τον ΕΟΧ) (98/174/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 13α,

την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων σιτηρών προς σπορά (3), όπως τροποποιήθηκε τελευταία από την οδηγία 96/72/ΕΚ, και ιδίως το άρθρο 13α,

Εκτιμώντας:

ότι, με την απόφαση 96/650/ΕΚ της Επιτροπής (4) οργανώνεται προσωρινή πειραματική προσπάθεια σε κοινοτικό επίπεδο με σκοπό να υπολογισθεί εάν η εμπορία των σπόρων προς σπορά χύμα στον τελικό καταναλωτή μπορεί να επιφέρει σημαντική εξοικονόμηση κόστους σε σχέση με τη συσκευασία, το υλικό συσκευασίας και της επακόλουθης διάθεσης, χωρίς δυσμενείς συνέπειες για την ποιότητα των σπόρων προς σπορά σε σχέση με το επίπεδο της ποιότητας που επιτυγχάνεται βάσει του υφιστάμενου συστήματος 7

ότι βάσει της εμπειρίας που αποκτήθηκε κατά τη διάρκεια της πειραματικής προσπάθειας η οποία διαρκεί έως τις 31 Δεκεμβρίου 1997, οι δηλώσεις αυτές δεν μπορούν ακόμη να επιβεβαιωθούν σε κοινοτικό επίπεδο, βάσει των διαθέσιμων στοιχείων 7

ότι, επομένως, πρέπει να παραταθεί η περίοδος της πειραματικής προσπάθειας υπό τους ίδιους όρους, με σκοπό να αξιολογηθεί εάν οι ανωτέρω δηλώσεις μπορούν να επιβεβαιωθούν σε κοινοτικό επίπεδο 7

ότι είναι αναγκαίο να μην διακοπεί η συνέχιση της πειραματικής προσπάθειας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 4 παράγραφος 4 της απόφασης 94/650/ΕΚ, η ημερομηνία «31 Δεκεμβρίου 1997» αντικαθίσταται από την ημερομηνία «30 Ιουνίου 2000» και στα δύο σημεία στα οποία εμφανίζεται.

Άρθρο 2

Η παρούσα απόφαση αρχίζει να ισχύει στις 31 Δεκεμβρίου 1997.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 125 της 11. 7. 1966, σ. 2298/66.

(2) ΕΕ L 304 της 27. 11. 1996, σ. 10.

(3) ΕΕ 125 της 11. 7. 1966, σ. 2309/66.

(4) ΕΕ L 252 της 28. 9. 1994, σ. 15.
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1998 σχετικά με την έγκριση σχεδίου επιτήρησης για την ανίχνευση καταλοίπων ή ουσιών στα ζώντα ζώα και στα προϊόντα τους που υποβλήθηκε από τη Φινλανδία (Το κείμενο στη φινλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/154/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 8 παράγραφος 1, εδάφια 1 και 2,

Εκτιμώντας:

ότι με το έγγραφο της 30ής Ιουνίου 1997, η Φινλανδία διαβίβασε στην Επιτροπή σχέδιο στο οποίο διευκρινίζονται τα εθνικά μέτρα που πρέπει να εφαρμοστούν κατά το έτος 1998 για την ανίχνευση ορισμένων ουσιών και των καταλοίπων τους στα ζώντα ζώα και στα προϊόντα τους 7 ότι το εν λόγω σχέδιο τροποποιήθηκε και συμπληρώθηκε με το έγγραφο της 25ης Νοεμβρίου 1997, σύμφωνα με τις υποδείξεις της Επιτροπής, ώστε να καταστεί σύμφωνο με τις απαιτήσεις της οδηγίας 96/23/ΕΚ 7

ότι από την εξέταση του εν λόγω σχεδίου προέκυψε ότι το σχέδιο είναι σύμφωνο με τις διατάξεις που προβλέπονται από την οδηγία 96/23/ΕΚ, και ιδίως τα άρθρα 5 και 7 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίθηκε το σχέδιο επιτήρησης για την ανίχνευση καταλοίπων και ουσιών που αναφέρονται στο παράρτημα Ι της οδηγίας 96/23/ΕΚ, στα ζώντα ζώα και στα προϊόντα τους, που υποβλήθηκε από τη Φινλανδία.

Άρθρο 2

Η Φινλανδία λαμβάνει τις αναγκαίες νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Φινλανδική Δημοκρατία.

Βρυξέλλες, 10 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 125 της 23. 5. 1996, σ. 10.
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1998 σχετικά με την έγκριση σχεδίου επιτήρησης για την ανίχνευση καταλοίπων ή ουσιών στα ζώντα ζώα και στα προϊόντα τους που υποβλήθηκε από τη Σουηδία (Το κείμενο στη σουηδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/155/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 8 παράγραφος 1, εδάφια 1 και 2,

Εκτιμώντας:

ότι με το έγγραφο της 26ης Ιουνίου 1997, η Σουηδία διαβίβασε στην Επιτροπή σχέδιο στο οποίο διευκρινίζονται τα εθνικά μέτρα που πρέπει να εφαρμοστούν κατά το έτος 1998 για την ανίχνευση ορισμένων ουσιών και των καταλοίπων τους στα ζώντα ζώα και στα προϊόντα τους 7 ότι το εν λόγω σχέδιο τροποποιήθηκε και συμπληρώθηκε με το έγγραφο της 30ής Δεκεμβρίου 1997, σύμφωνα με τις υποδείξεις της Επιτροπής, ώστε να καταστεί σύμφωνο με τις απαιτήσεις της οδηγίας 96/23/ΕΚ 7

ότι από την εξέταση του εν λόγω σχεδίου προέκυψε ότι το σχέδιο είναι σύμφωνο με τις διατάξεις που προβλέπονται από την οδηγία 96/23/ΕΚ, και ιδίως τα άρθρα 5 και 7 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίθηκε το σχέδιο επιτήρησης για την ανίχνευση καταλοίπων και ουσιών που αναφέρονται στο παράρτημα Ι της οδηγίας 96/23/ΕΚ, στα ζώντα ζώα και στα προϊόντα τους, που υποβλήθηκε από τη Σουηδία.

Άρθρο 2

Η Σουηδία λαμβάνει τις αναγκαίες νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο της Σουηδίας.

Βρυξέλλες, 10 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 125 της 23. 5. 1996, σ. 10.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1997 για την προσωρινή εφαρμογή μνημονίου της συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων (98/135/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε, εξ ονόματος της Ευρωπαϊκής Κοινότητας, μνημόνιο συμφωνίας με την Αραβική Δημοκρατία της Αιγύπτου για το εμπόριο κλωστοϋφαντουργικών προϊόντων 7

ότι το εν λόγω μνημόνιο συμφωνίας θα πρέπει να εφαρμοστεί προσωρινά από την 1η Ιανουαρίου 1998, εν ανομονή της ολοκλήρωσης των αναγκαίων διαδικασιών σύναψής του, υπό την επιφύλαξη της αμοιβαίας προσωρινής εφαρμογής του και από την Αραβική Δημοκρατία της Αιγύπτου,

ΑΠΟΦΑΣΙΖΕΙ:

Άρθρο 1

Το μνημόνιο συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων θα εφαρμόζεται προσωρινά από την 1η Ιανουαρίου 1998. Εν αναμονή της επίσημης σύναψής του, υπό την επιφύλαξη της αμοιβαίας προσωρινής εφαρμογής του και από την Αραβική Δημοκρατία της Αιγύπτου.

Το κείμενο του μνημονίου συμφωνίας επισυνάπτεται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 18 Δεκεμβρίου 1997.

Για το Συμβούλιο

Ο Πρόεδρος

F. BODEN